ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్
భారత ప్రభుత్వం, కోవిడ్ -19 సంక్షోభ తీవ్రతకు అనుగుణంగా , ముందస్తు చర్యలు, సానుకూల వైఖరి ద్వారా రాష్ట్రాలు , కేంద్రపాలిత ప్రాంతాలతో కలసి సమిష్టి కృషితో వైరస్ నివారణ, నియంత్రణ, నిర్వహణ కోసం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్షిస్తున్నారు.
కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ రోజు న్యూడిల్లీనుంచి వీడియో కాన్ఫరెన్సింగ్  ద్వారా దేశవ్యాప్తంగా ఉన్న లయన్స్ క్లబ్ ఇంటర్నేషనల్ సభ్యులతో మాట్లాడారు.. లయన్స్ క్లబ్ సభ్యులు రూ. 9.1 కోట్ల రూపాయలు పిఎం కేర్స్ ఫండ్కు వివిధ రాష్ట్రాల ముఖ్యమంత్రుల సహాయనిధికి 12.5 కోట్లు ఇచ్చినందుకు ఆయన వారికి కృతజ్ఙతలు తెలిపారు.
లక్షలాది మందికి భోజనం అందించడంలో, ముఖ్యమైన వైద్య పరికరాలు, రక్షణ సామగ్రి ని అందించడంలో లయన్స్క్లబ్ సహకారాన్ని ఆయన ప్రశంసించారు. రాష్ట్రాలు , కేంద్రపాలిత ప్రాంతాలతో పాటు ఈ రంగంలో కృషిచేస్తున్న వారితో కలిసి భారతదేశం కోవిడ్ -19 ను ఎదుర్కోవడంలో విజయవంతం కాగలదని కేంద్ర ఆరోగ్య మంత్రి అన్నారు.
కోవిడ్ -19 ను ఎదుర్కోవడానికి సంబంధించి వివిధ అంశాలు, ఆరోగ్య మౌలికసదుపాయాలపై చర్చించడానికి రాష్ట్రాలు, జిల్లాల ప్రతినిధులతో నిర్వహించిన వీడియో కాన్ఫరెన్స్కు కేంద్ర ఆరోగ్య,కుటుంబ సంక్షేమ శాఖ కార్యదర్శి శ్రీమతి ప్రీతి సుడాన్ అధ్యక్షత వహించారు.
ఈ వీడియో కాన్ఫరెన్స్ లో జి.ఐ.ఎస్ డాష్ బోర్డు పనితీరు.కోవిడ్ -19 పోర్టల్, ప్రత్యేక ఆర్టి-పిసిఆర్ రెఫరల్ యాప్ ల గురించి చర్చించారు.
కోవిడ్ -19 నియంత్రణకు సంబంధించి ప్రభుత్వం చేపట్టిన చర్యలకు సహాయకారిగా ఉండే సెల్ఫ్ అసెస్మెంట్ సాధనమైన ఆరోగ్యసేతు యాప్ను ప్రజలు వాడే విధంగా దీనికి ప్రచారం కల్పించాల్సిందిగా ఆమె రాష్ట్రాలను కోరారు.
కోవిడ్ తో సంబంధంలేని అత్యావశ్యక వైద్యసంరక్షణను ఏమాత్రం నిర్లక్ష్యం చేయరాదని ఆమె సూచించారు. డయాలసిస్, కాన్సర్ చికిత్స, డయాబిటిస్, గర్భిణులకు వైద్యసేవలు, గుండె సంబంధిత అనారోగ్యం ఉన్నవారి పట్ల తగిన జాగ్రత్త చర్యలు తీసుకోవాలని ఆమె కోరారు. ఇలాంటి సేవలు ప్రజలకు దగ్గరలో అందుబాటులో ఉండే విధంగా , అవి పనిచేసేవిధంగా , వాటిపై ఏమాత్రం ప్రభావం పడకుండా చూడాలని కోరారు.
కోవిడ్ -19 కేసుల నిర్వహణపై డి.హెచ్.ఆర్ కార్యదర్శి, అలాగే డిజి ఐసిఎంఆర్ డాక్టర్ బలరామ్ భార్గవ మాట్లాడుతూ,నమూనాల సేకరణ ,దానితో పాటుగా ఉన్న ఫారమ్లను నింపడంలో కచ్చితత్వపు ప్రాముఖ్యతనుఆయన నొక్కి చెప్పారు. ఆర్.టి-పిసిఆర్ యాప్ ను అందుబాటులోకి తేవడం జరిగిందని, దానిని వెంటనే ఉపయోగించాల్సిన అవసరం ఉందని రాష్ట్రాలను ఆయన కోరారు.
ఇప్పటివరకూ కోవిడ్ -19 నుండడడి 7695 మంది కోలుకున్నారు.దీనితో వ్యాధినయమైన వారి రేటు 24.5 శాతానికి చేరింతి. దేశవ్యాప్తంగా కోవిడ్ నిర్దారిత కేసుల సంఖ్య 31,332 కు చేరింది.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
రైల్వే మంత్రిత్వ శాఖ
కొత్త ఆల్ ఇండియా రైల్వే టైమ్ టేబుల్ "ట్రైన్స్ ఎట్ ఎ గ్లాన్స్ " ని విడుదల చేసిన భారతీయ రైల్వేలు, కొత్త టైం టేబుల్ అక్టోబర్ 1, 2023 నుండి అమలులోకి వచ్చింది
భారతీయ రైల్వేల అధికారిక వెబ్ సైట్ www.indianrailways.gov.inలో
ఇది అందుబాటులో ఉంటుంది
ఈ సంవత్సరం టిఏజి వందే భారత్ రైళ్లకు చెందిన 64 సర్వీసులతో పాటు 70 ఇతర రైలు సర్వీసులను ప్రవేశపెట్టింది, ఇప్పటికే ఉన్న 90 సర్వీసులను ఇతర గమ్యస్థానాలకు పొడిగించింది, 12 సర్వీసుల ఫ్రీక్వెన్సీని పెంచింది.
రైల్వే మంత్రిత్వ శాఖ కొత్త ఆల్ ఇండియా రైల్వే టైమ్ టేబుల్ "ట్రైన్స్ ఎట్ ఎ గ్లాన్స్ " ను అక్టోబర్ 1, 2023 నుండి అమలులోకి తెచ్చింది. కొత్త "ట్రైన్స్ ఎట్ ఎ గ్లాన్స్" భారతీయ రైల్వే అధికారిక వెబ్సైట్లో https://indianrailways.gov.in/railwayboard/view_section.jsp?lang=0&id=0,1,304,366,537,2960 కూడా అందుబాటులో ఉంది.
కొత్త టైమ్ టేబుల్ ముఖ్యాంశాలు క్రింది విధంగా ఉన్నాయి:
- 64 వందే భారత్ రైళ్ల సర్వీసులతో పాటు 70 ఇతర రైలు సర్వీసులను ప్రారంభించారు
- ఇప్పటికే ఉన్న 90 సర్వీసులను ఇతర గమ్యస్థానాలకు పొడిగించడం
- 12 సర్వీసుల ఫ్రీక్వెన్సీ పెంపు
- సూపర్ఫాస్ట్ కేటగిరీలోకి మార్చడానికి 22 రైళ్ల సర్వీసులను వేగవంతం చేయడం
- 20501/02 అగర్తల-ఆనంద్ విహార్ రాజధాని మాల్దా, భాగల్పూర్ మీదుగా మళ్లింపు
- ఆగ్నేయ రైల్వేలో సమయపాలనను మెరుగుపరచడం కోసం కొన్ని సర్వీసుల టైమ్ టేబుల్లో మార్పు
ప్రయాణికులకు సౌకర్యవంతమైన, సమర్థవంతమైన ప్రయాణ అనుభవాన్ని అందించడానికి 64 వందే భారత్ రైళ్లు మరియు 70 ఇతర రైలు సర్వీసుల వివరాలను కొత్త టైమ్ టేబుల్లో పొందుపరిచారు. కొత్త టైమ్టేబుల్ వివిధ నగరాల మధ్య కనెక్టివిటీని మెరుగుపరచడానికి, ప్రయాణ సమయాన్ని తగ్గించడానికి రూపొందించారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య భారత యువత సాధికారత కోసం రెండు రోజుల యూత్ కాన్క్లేవ్ నిర్వహించిన 'నార్త్ ఈస్ట్ కేన్ అండ్ బాంబూ డెవలప్మెంట్ కౌన్సిల్' గౌహతి
'రాజీవ్ గాంధీ నేషనల్ ఇన్స్టిట్యూట్ ఆఫ్ యూత్ డెవలప్మెంట్' సౌజన్యంతో 'నార్త్ ఈస్ట్ కేన్ అండ్ బాంబూ డెవలప్మెంట్ కౌన్సిల్'  గౌహతి విభాగం అస్సాంలోని చంద్రప్రభ సైకియాని సెంటర్ ఫర్ ఉమెన్ స్టడీస్ తేజ్పూర్ యూనివర్శిటీ  వారితో కలిసి రెండు రోజుల యూత్ కాన్క్లేవ్ నిర్వహించింది. రాజీవ్ గాంధీ నేషనల్ ఇన్స్టిట్యూట్ ఆఫ్ యూత్ డెవలప్మెంట్ కేంద్ర యువజన వ్యవహారాలు మరియు క్రీడల మంత్రిత్వ శాఖ ఆధ్వర్యంలోని జాతీయ ప్రాముఖ్యత కలిగిన సంస్థ. తమిళనాడులోని శ్రీ పెరంబుదూర్లో ఈ సంస్థ ఉంది. ప్రభుత్వం సాంకేతికత మరియు నైపుణ్యాల అభివృద్ధి ద్వారా ఈశాన్య భారతదేశంలోని యువతకు తగిన సాధికారత కల్సిస్తోంది.
(Visitor Counter : 83
ఆర్థిక మంత్రిత్వ శాఖ
ప్రత్యేక స్వచ్ఛతా కార్యక్రమం 2.0ను నిర్వహిస్తోన్న సెంట్రల్ బోర్డ్ ఆఫ్ ఇన్డైరెక్ట్ ట్యాక్స్ అండ్ కస్టమ్స్
ఢిల్లీ కస్టమ్స్ దేశవ్యాప్తంగా నిర్వహిస్తోన్న "అరణ్య" వన్యప్రాణి గ్యాలరీ బెస్ట్ ప్రాక్టీసెస్లో భాగం
కార్యక్రమంలో భాగంగా రత్నగిరి బీచ్ మరియు కస్టమ్స్ ఫ్లోటింగ్ జెట్టీని శుభ్రం చేస్తోన్న రెవెన్యూ సెక్రటరీ మరియు పూణే కస్టమ్స్ అధికారులు
పెండింగ్ అంశాలపై సెంట్రల్ బోర్డ్ ఆఫ్ ఇన్డైరెక్ట్ ట్యాక్స్ అండ్ కస్టమ్స్  అక్టోబర్ 2 నుండి అక్టోబర్ 31, 2022 వరకు ప్రత్యేక కార్యక్రమం  2.0 ఉత్సాహంగా నిర్వహిస్తోంది. కార్యక్రమంలో భాగంగా విఐపి సూచనలు మరియు పబ్లిక్ ఫిర్యాదులు పరిష్కరించబడ్డాయి. 44లో 23 విఐపీ సూచనలు, 722 కంటే ఎక్కువ పబ్లిక్ గ్రీవెన్స్ అలాగే 120 కంటే ఎక్కువ పబ్లిక్ గ్రీవెన్స్ అప్పీళ్లు ఇప్పటి వరకు పరిష్కరించబడ్డాయి.
అంతేకాకుండా దేశవ్యాప్తంగా సిబిఐసికు చెందిన అన్ని ఫీల్డ్ ఆఫీస్లలో క్లీన్నెస్ డ్రైవ్ నిర్వహించబడుతోంది. ఇప్పటికే 1,344 బహిరంగ కార్యక్రమాలు నిర్వహించబడ్డాయి. గతేడాది నిర్వహించిన సంఖ్య కంటే ఇది రెట్టింపు.
2021-22 సంవత్సరంలో సుమారుగా 5.8 లక్షల ఫైళ్లు సమీక్షించబడ్డాయి. చివరకు వాటిలో సుమారు 3.8 లక్షల ఫైళ్లు తొలగించబడ్డాయి. ఏడాది వ్యవధిలో నిరంతర ప్రయత్నాల కారణంగా సిబిఐసి ఇ-ఆఫీస్కు మారింది. ఈ కారణంగా భౌతిక ఫైల్ల సంఖ్య చాలా తక్కువగా మిగిలి ఉంది. దానిని సమీక్షించే ప్రక్రియ కొనసాగుతోంది. ఈ సంవత్సరం ఇప్పటివరకు సుమారు 64,000 ఫైళ్లు సమీక్షించబడ్డాయి. వాటిలో ఇప్పటికే సుమారుగా 20,000 ఫైళ్లను తొలగించారు.
స్క్రాప్ను తొలగించడం అనేది గుర్తించబడిన మరొక అంశం. 2021-22 సంవత్సరంలో సుమారు 37,000 చదరపు అడుగుల స్క్రాప్ తొలగించబడింది. ఈ సంవత్సరం సిబిఐసి ఇప్పటికే దాదాపు 22,000 చదరపు అడుగుల విస్తీర్ణంలో క్లియర్ చేయబడింది మరియు అదనపు స్థలాన్ని ఖాళీ చేయడానికి ప్రయత్నాలు జరుగుతున్నాయి.
సిబిఐసి కార్యాలయాలలో పబ్లిక్ స్థలాల నాణ్యతను పెంపొందించే ఉద్దేశ్యంతో ఢిల్లీ కస్టమ్స్ న్యూ ఢిల్లీలోని న్యూ కస్టమ్స్ హౌస్ రెండవ అంతస్తు కారిడార్లలో "అరణ్య" అనే వన్యప్రాణి గ్యాలరీని ఏర్పాటు చేసింది.అక్టోబర్ 7, 2022న సిబిఐసి ఛైర్మన్ శ్రీ వివేక్ జోహ్రీ చేతులమీదుగా ఇది ప్రారంభించబడింది. గ్యాలరీ వన్యప్రాణుల రక్షకులుగా భారతీయ కస్టమ్స్ ప్రయత్నాలను ప్రదర్శిస్తుంది, అలాగే కొనసాగుతున్న #స్పెషల్క్యాంపెయిన్2.0లో భాగంగా పరిశుభ్రతను మరియు స్వచ్ఛతా స్ఫూర్తిని జరుపుకుంటుంది. ఇది డిపార్ట్మెంట్ ఉత్తమ అభ్యాసాలలో ఒకటిగా హైలైట్ చేయబడింది.
రెవెన్యూ కార్యదర్శి శ్రీ తరుణ్ బజాజ్తో పాటు శ్రీ ఎస్.ఎమ్.టాటా, సిజిస్టీ & కస్టమ్స్ పూణే జోన్ చీఫ్ కమీషనర్ మరియు జోన్లోని ఇతర సీనియర్ అధికారులు పాల్గొన్నారు. స్పెషల్ డ్రైవ్ ఫలితంగా అక్టోబర్ 13, 2022న రత్నగిరి బీచ్ మరియు కస్టమ్స్ ఫ్లోటింగ్ జెట్టీని క్లీన్ చేసే డ్రైవ్లో పెద్ద మొత్తంలో ప్లాస్టిక్ మరియు ఇతర వ్యర్థాలతో బీచ్ శుభ్రం చేయబడింది.
డిఏఆర్పిజి&డిఒపిడబ్ల్యూ శ్రీ వి.శ్రీనివాస్ గౌహతిలోని జీఎస్టీ భవన్ను సందర్శించి జోన్లోని అధికారులతో స్పెషల్ క్యాంపెయిన్ 2.0 పురోగతిని సమీక్షించారు.సిజిఎస్టీ మరియు కస్టమ్స్ జోన్ గౌహతిలో విస్తృతమైన పరిశుభ్రత ప్రయత్నాల ఫలితంగా సుమారు 6,000 చదరపు అడుగుల విస్తీర్ణంతో అదనపు కార్యాలయ స్థలం ఏర్పడింది. జిఎస్టీ భవన్లో జరిగిన ఫైలు ష్రెడింగ్ కార్యక్రమంలో జోన్లోని చీఫ్ కమీషనర్ అశుతోష్ అవస్తి మరియు సీనియర్ అధికారులు పాల్గొన్నారు.
పరిశుభ్రతను నిర్ధారించడానికి మరియు నిర్వహించే బహిరంగ ప్రదేశాల నాణ్యతను పెంచడానికి సిబిఐసి కట్టుబడి ఉంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
నష్టాల్లో ఉన్న ఎం ఎస్ ఎం ఇ రంగం కోసం నిధులిచ్చే మరో పథకం
రెండు లక్షల సంస్థలకోసం రూ. 20 వేల కోట్ల హామీ
నడుస్తూ నష్టాల్లో కూరుకుపోయిన వాటికి అదనపు రుణసౌకర్యం
సూక్ష్మ, చిన్న, మధ్య తరహా పరిశ్రమలకు అండగా నిలబడుతూ, వాటిలో అప్పుల్లో కూరుకుపోయిన వాటికి అదనంగా రుణాలిచ్చేలా ఋణహామీ పథకాన్ని ఎంఎస్ ఎం ఇ శాఖామంత్రి నితిన్ గడ్కరీ ఈ రోజు ప్రారంభించారు. అప్పుల్లో కూరుకుపోవటం వలన ముందుకు వెళ్లలేకపోతున్న సూక్ష్మ, చిన్న, మధ్య తరహా పరిశ్రమలకు మరింత బాంకు రుణం లభించేలా రూ. 20,000 కోట్ల హామీ ఇవ్వటం ఈ పథకం ప్రత్యేకత. ఆవిధంగా ఈ మేరకు బాంకులు ఆయా సంస్థలలో వాటా తీసుకొని పెట్టుబడిపెడతాయి.
అప్పుల్లో కూరుకుపోయిన ఎంఎస్ ఎం ఇ లకు అప్పుగాని, పెట్టుబాడి గాని దొరక్కపోవటం అతిపెద్ద సవాలుగా మారినట్టు గుర్తించటంతో ఆత్మ నిర్భర్ పాకేజ్ లో భాగంగా ఈ నిర్ణయం తీసుకున్నారు. 2020 మే 13న ఆర్థికమంత్రి చేసిన ప్రకటనలో అప్పుల్లో కూరుకుపోయిన ఎంఎస్ ఎం ఇ ల గురించి ప్రస్తావించిన సంగతి తెలిసిందే. నడుస్తూ ఉండి అప్పుల్లో పడిన సంస్థలను మళ్ళీ గాడిలో పెట్టటానికి ఈ పథకం రూపొందించారు. ఆర్థిక వ్యవహారాల మంత్రివర్గ ఉపసంఘం నుంచి ఆమోదం, ఆర్థిక మంత్రిత్వశాఖ. సిడ్బీ, రిజర్వ్ బాంక్ అధికారులతో సమాలోచనలు పూర్తయ్యాక మంత్రి శ్రీ గడ్కరీ ఈ రోజు నాగ్ పూర్ లో లాంఛనంగా పథకాన్ని ప్రారంభించారు.
ఈ పథకంలోని ముఖ్యాంశాలు:
- 2020 ఏప్రిల్ 30 నాటికి అప్పుల్లో పడి నడపటం సమస్యగా మారిన ఎంఎస్ ఎం ఇ యూనిట్ల ప్రమోటర్లకు మద్దతు ఇవ్వటం ఈ పథకం లక్ష్యం
- సంస్థలో 15% వాటా లేదా రూ. 75 లక్షల్లో ఏది తక్కువైతే దానికి సరిపడేంత మొత్తాన్ని ప్రమోటర్లకు అప్పుగా ఇస్తారు.
- ప్రమోటర్లు ఈ మొత్తాన్ని తమ ఎం ఎస్ ఎం ఇ యూనిట్ లో వెచ్చించటం ద్వారా ద్రవ్యత్వాన్ని పెంచుకొని అప్పు-మూలధనం నిష్పత్తిని కాపాడుకుంటారు.
- ఈ మొత్తానికి 90% హామీ పథకం ద్వారా లభిస్తుండగా మిగిలిన 10% ప్రమోటర్లు భరించాలి.
- ఇందులో అసలు తిరిగి చెల్లించటానికి పదేళ్ళ గడువు ఇస్తుండగా అందులో మొదటి ఏడేళ్ళు మారటోరియం సౌకర్యం ఉంటుంది.
- ఈ పథకం ద్వారా దాదాపు రెండు లక్షల ఎంఎస్ ఎం ఇ యూనిట్లు లబ్ధి పొందుతాయని భావిస్తున్నారు. దీనివలన ఈ రంగంలో ఆర్థిక వ్యవస్థ కోలుకోవటానికి దోహదం చేసినట్టవుతుంది. వీటిమీద ఆధారపడిన లక్షలాది మంది ఉద్యోగుల జీవనోపాథిని కూడా కాపాడినట్టవుతుంది. అర్హతలున్న ఎంఎస్ ఎం ఇ ప్రమోటర్లు ఏ షెడ్యూల్డ్ వాణిజ్య బాంకునైనా సంప్రదించి ఈ పథకం కింద లబ్ధి పొందవచ్చు. ఈ పథకాన్ని సిజిటిఎంఎస్ ఇ ద్వారా నిర్వహిస్తారు. సాధారణంగా ఎదురయ్యే ప్రశ్నలకు జవాబులతోబాటు మార్గదర్శకాలను ఈరోజు జారీ చేశారు.
ఈ సందర్భంగా ప్రధానికి, ఆర్థిక శాఖామంత్రికి శ్రీ నితిన్ గడ్కరీ కృతజ్ఞతలు తెలియజేశారు. ఆర్థికసేవల శాఖ అధికారులకు, రిజర్వ్ బాంకు గవర్నర్ కు కూడా ఈ వినీత్న పథకానికి మద్దతు ఇచ్చినందుకు ధన్యవాదాలు తెలియజేశారు.
ప్రధాన మంత్రి కార్యాలయం
శ్రీ డియగో మారాడోనా కన్నుమూత పట్ల సంతాపం తెలిపిన ప్రధాన మంత్రి
శ్రీ డియగో మారాడోనా కన్నుమూత పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
‘‘శ్రీ డియగో మారాడోనా ఓ ప్రఖ్యాత ఫుట్ బాల్ క్రీడాకారుడు. ఆయన ప్రపంచవ్యాప్తం గా అమిత ప్రజాదరణ కు నోచుకొన్నారు. తన వృత్తి జీవన పర్యంతం ఫుట్ బాల్ మైదానం లో శ్రేష్ఠమైన ఆట ను ప్రదర్శించి, ఆయన మనకు కొన్ని అత్యుత్తమ క్రీడా ఘడియలను అందించారు. ఆయన అకాలిక మరణం తో మనం అందరం ఎంతో దుఃఖిస్తున్నాము. ఆయన ఆత్మ కు శాంతి లభించు గాక’’ అని ఒక ట్వీట్ లో ప్రధాన మంత్రి పేర్కొన్నారు.
పౌర విమానయాన మంత్రిత్వ శాఖ
దేశంలో పర్యావరణ అనుకూల ఇంధనాన్ని వినియోగిస్తున్న 86 విమానాశ్రయాలు
55 విమానాశ్రయాల మొత్తం ఇంధన వినియోగంలో పర్యావరణహిత ఇంధన వాటా 100%
పునరుత్పాదక / పర్యావరణహిత వినియోగంపై నిరంతరం దృష్టిని సారిస్తున్న ప్రపంచవ్యాప్తంగా ఉన్న విమానాశ్రయాలు
దేశవ్యాప్తంగా 86 విమానాశ్రయాలు పర్యావరణ అనుకూల ఇంధనాన్ని  ఉపయోగిస్తున్నాయి. విమానాశ్రయాల మొత్తం ఇంధనం వినియోగంలో 55 విమానాశ్రయాలకు పర్యావరణ అనుకూల ఇంధనం వినియోగ వాటా 100% ఉంది. ఈ విమానాశ్రయాల జాబితా అనుబంధంలో జతపరచడమైంది.
ఏది ఏమైనప్పటికీ, సాంప్రదాయ ఇంధన వనరులను ఉపయోగించడం విమానాశ్రయాలలో కార్బన్ ఉద్గారానికి ప్రధాన వనరుగా ఉంది. అందువల్ల పునరుత్పాదకం కాని ఇంధనానికి బదులుగా పర్యావరణ అనుకూల ఇంధనాన్ని అందించడం విమానాశ్రయం కార్బన్ జాడలను తగ్గించడంలో సహాయపడుతోంది.
కనుక, ఎంఒసిఎ షెడ్యూల్డ్ కార్యకలాపాలతో కూడిన అన్ని కార్యాచరణ విమానశ్రయాలు, నిర్మించనున్న గ్రీన్ ఫీల్డ్ విమానాశ్రయాలను నిర్మిస్తున్నవారు పర్యావరణ అనుకూల ఇంధనంతో కర్బన తటస్తను & నెట్ జీరోను సాధించే దిశగా పని చేయాలని సూచించింది.
ప్రపంచవ్యాప్తంగా ఉన్న విమానాశ్రయాలు నిరంతరం పునరుత్పాదక/ పర్యావరణ అనుకూల ఇంధనాన్ని ఉపయోగించడంపై నిరంతరం దృష్టి పెడుతున్నాయి. ఎయిర్పోర్ట్స్ కౌన్సిల్ ఇంటర్నేషనల్  అక్రెడిటేషన్ కార్యక్రమం ప్రకారం హీత్రూ, బ్రిస్టల్, యునైటెడ్ కింగ్డమ్ లోని లండన్ గాట్విక్, నెదర్లాండ్స్ అమ్స్టర్డామ్, గ్రీసులో ఏథెన్స్, నార్వేలోని ఓస్లో, బెల్జియంలోని బ్రుసెల్స్, హంగరీలోని బుడాపెస్ట్, డెన్మార్క్లోని కోపెన్హాగెన్, యునైటెడ్ స్టేట్స్లోని శాన్ డీగో, కెనెడాలోని వాంకూవర్, యునైటెడ్ ఎమిరైట్స్లోని షార్జా తదితర విమానాశ్రయాలు పర్యావరణ అనుకూల/ పునరుత్పాదక ఇంధనం సహా పలు చర్యలను తీసుకోవడం ద్వారా కర్బన తటస్తను సాధించాయి.
ఈ సమాచారాన్ని పౌర విమాన యాన మంత్రిత్వ శాఖ సహాయ మంత్రి జనరల్  వి.కె. సింగ్  లోక్సభలో గురువారం అడిగిన ప్రశ్నకు లిఖితపూర్వకంగా ఇచ్చిన సమాధానంలో పేర్కొన్నారు.
ప్రధాన మంత్రి కార్యాలయం
కోవిడ్-19 టీకా మందు తాలూకు రెండో డోసు ను తీసుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ కోవిడ్-19 టీకా మందు తాలూకు రెండో డోసు ను ఈ రోజున గురువారం నాడు తీసుకొన్నారు.
‘‘కోవిడ్-19 టీకా మందు రెండో డోసు ను ఎఐఐఎమ్ఎస్ లో ఈ రోజు న నేను తీసుకొన్నాను.
వైరస్ పై పై చేయిని సాధించాలి అంటే, మన దగ్గర ఉన్న అతి కొద్ది మార్గాల లో టీకా వేయించుకోవడం ఒకటి.
మీరు గనుక టీకా వేయించుకోవడానికి అర్హులు అయిన పక్షం లో, వెంటనే మీ సూది మందును తీసుకోండి. http://CoWin.gov.in లో మీ పేరు నమోదు చేసుకోండి’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
అర్హులైన దివ్యాంగులందరినీ 'జాతీయ ఆహార భద్రతా చట్టం 2013' పరిధిలోకి చేర్చేలా జోక్యానికి అభ్యర్థన
- అన్ని రాష్ట్రాలు / యూటీల ప్రధాన కార్యదర్శులకు ఆహార మరియు ప్రజా పంపిణీ శాఖ కార్యదర్శి లేఖలు
అర్హులైన దివ్యాంగులందరినీ 'జాతీయ ఆహార భద్రతా చట్టం 2013' పరిధిలోకి
చేర్చాలని దేశంలోని రాష్ట్రాలు, కేంద్ర పాలిత ప్రాంతాల  ప్రధాన కార్యదర్శులను కేంద్ర ప్రభుత్వం కోరింది. కేంద్ర వినియోగదారుల వ్యవహారాలు, ఆహార, ప్రజా పంపిణీ మంత్రిత్వ శాఖ పరిధిలోని ఆహార, ప్రజా పంపిణీ శాఖ కార్యదర్శి ఇందుకు సంబంధించి అన్ని రాష్ట్రాలు, కేంద్రపాలిత ప్రాంతాల ప్రధాన కార్యదర్శులకు లేఖలు రాశారు. ప్రధాన కార్యదర్శులు ఈ విషయంలో వ్యక్తిగతంగా తగిన జోక్యం చేసుకోవాలని ఈ లేఖల్లో కోరారు. ఇందుకు గాను సంబంధిత విభాగాలు/ అధికారులు మరీ ముఖ్యంగా జిల్లా పరిపాలనలో తగిన యంత్రాంగం ఉండేలా చర్యలు చేపట్టాలని సూచించారు. కేంద్ర ఆహార మరియు ప్రజా పంపిణీ శాఖ రాష్ట్ర ప్రభుత్వాలు / యూటీలకు చేసిన ఆదేశాల మేరకు కావాల్సిన తగిన యంత్రాలను యుద్ధ ప్రాతిపదిక సమీకరించుకోవాలని కూడా లేఖలో ఆదేశించారు. అంతకుముందు, ఆగస్టు 22, 2020 తేదీ నాటి లేఖలో దీనికి సంబంధించి రాష్ట్రాలు / యుటీలకు తగు ఆదేశాలు జారీ చేయబడ్డాయి.
ఎన్ఎఫ్ఎస్ఏ లబ్ధిదారుల గుర్తింపు ప్రమాణాల ప్రకారం.. అర్హత కలిగిన దివ్యాంగులందరూ జాతీయ ఆహార భద్రతా చట్టం 2013 పరిధిలోకి వచ్చేలా చూడాలని, ఎన్ఎఫ్ఎస్ఏ మరియు పీఎంజీకేఏవై చట్టం నిబంధనల మేరకు వారికి లభించాల్సిన ఆహార ధాన్యాల కోటా సమయానికి లభించేలా చూడాలని ఆహార, ప్రజా పంపిణీ శాఖ అన్ని రాష్ట్రాలు / యూటీలకు సూచించింది.
లబ్ధిదారుల పరిధిలో చేర్చబడని వారి కోసం.. అర్హత ప్రమాణాల మేరకు అవసరమైతే రేషన్ కార్డుల్ని జారీ చేయాలని కూడా కేంద్రం సూచించింది.
డిజేబులిటీని అంత్యోదయ  గృహా లబ్ధిదారులుగా చేర్చుందుకు గాను ఒక ప్రమాణంగా తెలుపుతూనే.. వికలాంగులు సమాజంలో చాలా బలహీన వర్గంగా ఉన్నారని లేఖలో పునరుద్ఘాటించడమైంది. చట్టం యొక్క నిబంధనలను సమర్థవంతంగా అమలు చేయడానికి కేంద్ర ప్రభుత్వం ఎప్పటికప్పుడు రాష్ట్ర ప్రభుత్వాలకు ఆదేశాలు జారీ చేసేలా జాతీయ ఆహార భద్రతా చట్టంలోని సెక్షన్ -38 తగిన వెసులుబాటు కల్పించడమైనది.
నీతి ఆయోగ్
తెలంగాణ ముఖ్యమంత్రి శ్రీ కె సి రావు ప్రకటనపై నీతి ఆయోగ్ స్పందన
బలమైన రాష్ట్రాలతో సుదృఢమైన దేశాన్ని నిర్మించాలనే ఉద్దేశ్యంతో సహకార సమాఖ్య స్పూర్తితో నీతి ఆయోగ్ అనే సంస్థ ఏర్పాటు చేయబడింది. రాష్ట్రాలతో సన్నిహితంగా పని చేసేందుకు నీతి ఆయోగ్ ఇప్పటికే అనేక చర్యలు చేపట్టింది. గత ఏడాది లోనే నీతి ఆయోగ్ ఉపాధ్యక్షుడు సభ్యులు రాష్ట్రాల ముఖ్యమంత్రులతో 30కి పైగా సమావేశాలు నిర్వహించారు. ఈ సమావేశాలు వివిధ కేంద్ర మంత్రిత్వ శాఖలతో సమన్వయంతో రాష్ట్రాలకు సంబంధించిన అనేక సమస్యలను పరిష్కరించాయి. నీతి ఆయోగ్ రాష్ట్రాల మధ్య మరింత సమన్వయానికి సహకారానికి మార్గం సుగమం చేసింది. రాష్ట్రానికి సంబంధించిన పలు అభివృద్ధి సమస్యలపై చర్చించేందుకు నీతి ఆయోగ్ వైస్ చైర్మన్ నేతృత్వంలోని ప్రతినిధి బృందం 21 జనవరి 2021న హైదరాబాద్లో తెలంగాణ ముఖ్యమంత్రిని కలిసింది. ఇటీవల నీతి ఆయోగ్ సమావేశానికి విజ్ఞప్తి చేసినప్పటికీ ముఖ్యమంత్రి స్పందించలేదు.
భారత ప్రభుత్వం అన్ని మంత్రిత్వ శాఖలు అలాగే ప్రధానమంత్రి కార్యాలయం ద్వారా జాతీయ ప్రాముఖ్యత కలిగిన అన్ని సమస్యలపై రాష్ట్రాలు / కేంద్రపాలిత ప్రాంతాలతో సంభాషిస్తోంది. ప్రత్యేకించి, ఆగస్ట్ 7, 2022 పాలక మండలి సమావేశానికి సన్నాహకంగా, తెలంగాణతో సహా కేంద్రం మరియు రాష్ట్రాల మధ్య సవివరణాత్మక సంప్రదింపులు జరిగాయి, ఫలితంగా జూన్ 2022లో ధర్మశాలలో జరిగిన మొదటి జాతీయ ప్రధాన కార్యదర్శుల సమావేశం జరిగింది. ఈ సమావేశం ఆరు నెలల మేధోమథనం అనంతర పర్యవసాన ముగింపు గా జరిగింది. దీనిలో తెలంగాణ ప్రధాన కార్యదర్శితో సహా అన్ని రాష్ట్రాలు/కేంద్ర పాలిత ప్రాంతాల ప్రధాన కార్యదర్శులు పాల్గొన్నారు. చర్చనీయాంశాల రూపకల్పనలో రాష్ట్రాలకు సరైన పాత్ర, అవకాశం ఇవ్వడం లేదన్న గౌరవ ముఖ్యమంత్రి తెలంగాణ ఆరోపణ సరికాదన్నారు.
నీటి పారుదల రంగానికి సంబంధించి గత 4 సంవత్సరాలుగా భారత ప్రభుత్వం తెలంగాణ రాష్ట్రానికి జల్ జీవన్ మిషన్ కింద రూ.3982 కోట్లను కేటాయించింది. అయితే, రాష్ట్రం కేవలం రూ. 200 కోట్లు మాత్రమే తీసుకుంది. అదనంగా 2014-2015 నుండి 2021-2022 మధ్య కాలంలో తెలంగాణకు పి ఎం కే స్ వై - ఎ ఐ బి పి - సి ఎ డి డబ్ల్యూ  కింద రూ.1195 కోట్లు విడుదలయ్యాయి.
జాతీయ ప్రాముఖ్యత కలిగిన ప్రధాన పథకాలు /కార్యక్రమాలతో సహా పలు ఆర్ధిక విషయాలలో భారత ప్రభుత్వం రాష్ట్రాలకు స్థిరంగా మద్దతు ఇస్తోంది. కేంద్ర ప్రాయోజిత పథకాల కింద 2015-16లో మొత్తం కేటాయింపులు రూ. 2,03,740 కోట్లు గా ఉండగా నేడు అవి రూ. 2022-23లో 4,42,781 కోట్లకు చేరాయి, అంటే అవి ఈ కాలంలో రెట్టింపు కంటే ఎక్కువ గా పెరిగాయి. అదనంగా, పద్నాలుగో ఆర్థిక సంఘం కింద రాష్ట్రలకు నిధుల కేటయింపును 32% నుండి 42% కి గణనీయంగా పెంచింది. కేంద్ర ప్రాయోజిత పథకాల  కింద కేటాయించిన నిధుల వినియోగానికి తగినంత సౌలభ్యం కూడా ఇవ్వబడింది.
ఆగస్టు 7న జరగనున్న నీతి ఆయోగ్ పాలక మండలి సమావేశంలో పాల్గొనకూడదని గౌరవనీయ తెలంగాణ ముఖ్యమంత్రి నిర్ణయించడం దురదృష్టకరం. గవర్నింగ్ కౌన్సిల్ అనేది దేశంలోని కేంద్రం మరియూ రాష్ట్ర స్థాయిలలో అత్యున్నత రాజకీయ నాయకత్వం కీలకమైన అభివృద్ధికి సంబంధించిన పలు సమస్యలపై చర్చించి, జాతీయ అభివృద్ధికి తగిన ఫలితాల ఆధారిత పరిష్కారాలను అందరి సమ్మతి తో అందించే వేదిక.
పౌర విమానయాన మంత్రిత్వ శాఖ
కోవిడ్-19 లాక్ డౌన్ సమయంలో లైఫ్ లైన్ ఉడాన్ విమానాలు 684 టన్నుల మేర అవసరమైన వస్తువులను, వైద్య పరమైన వస్తువులను దేశవ్యాప్తంగా సరఫరా చేశాయి.
కోవిడ్-19 కు వ్యతిరేకంగా భారతదేశం జరుపుతున్న పోరాటానికి మద్దతుగా ఎమ్.ఓ.సి.ఏ. నడుపుతున్న "లైఫ్ లైన్ ఉడాన్" విమానాలు అవసరమైన వైద్య సామాగ్రిని దేశంలోని వివిధ ప్రాంతాలకు రవాణా చేస్తున్నాయి. ఎయిర్ ఇండియా, అలయన్స్ ఎయిర్, ఐ.ఏ.ఎఫ్. తో పాటు ప్రైవేట్ సంస్థలు లైఫ్ లైన్ ఉడాన్ కింద 383 విమానాలను నడిపాయి. ఎయిర్ ఇండియా, అలయన్స్ ఎయిర్ సంస్థలు 223 విమానాలను నడిపాయి. ఇంతవరకు 684.08 టన్నుల సామాగ్రి రవాణా అయ్యింది. లైఫ్ లైన్ విమానాలు ఇంతవరకు 3,76,952 కిలోమీటర్ల వాయు మార్గంలో ప్రయాణించాయి.
2020 ఏప్రిల్ 25వ తేదీ వరకు పవన్ హన్స్ విమానాలు 6,885 కిలోమీటర్లు ప్రయాణించి 1.99 టన్నుల సామాగ్రిని రవాణా చేశాయి. జమ్మూ, కశ్మీర్, లడఖ్, దీవులు, ఈశాన్య ప్రాంతాల్లో పవన్ హన్స్ లిమిటెడ్ తో సహా హెలికాప్టర్ సేవల ద్వారా క్లిష్టమైన వైద్య సామాగ్రితో పాటు, రోగులను కూడా రవాణా చేస్తున్నాయి. ఈశాన్య ప్రాంతాలు, దీవులు, పర్వత ప్రాంతాలపై ప్రత్యేక దృష్టి కేంద్రీకరిస్తున్నారు.
జమ్మూ, కశ్మీర్, లడఖ్, ఈశాన్య, ఇతర దీవుల ప్రాంతాలకు ఎయిర్ ఇండియా మరియు ఐ.ఏ.ఎఫ్. సంస్థలు రెండు కలిసి పనిచేస్తున్నాయి.
దేశీయ కార్గో సంస్థలైన స్పైస్ జెట్, బ్లూ డార్ట్, ఇండిగో సంస్థలు వాణిజ్య పరంగా కార్గో విమానాలు నడుపుతున్నాయి. 2020 మార్చి 24వ తేదీ నుండి ఏప్రిల్ 25వ తేదీ వరకు స్పైస్ జెట్ సంస్థకు చెందిన 579 కార్గో విమానాలు 10,12,586 కిలోమీటర్ల దూరం ప్రయాణించి 4,246 టన్నుల సామాగ్రిని రవాణా చేశాయి. వీటిలో 208 అంతర్జాతీయ కార్గో విమానాలు ఉన్నాయి. 2020 మార్చి 25వ తేదీ నుండి ఏప్రిల్ 25వ తేదీ వరకు బ్లూ డార్ట్ సంస్థకు చెందిన 207 కార్గో విమానాలు 2,19,978 కిలోమీటర్ల దూరం ప్రయాణించి 3,399 టన్నుల సామాగ్రిని రవాణా చేశాయి. వీటిలో 9 అంతర్జాతీయ కార్గో విమానాలు ఉన్నాయి. 2020 ఏప్రిల్ 3వ తేదీ నుండి ఏప్రిల్ 25వ తేదీ వరకు ఇండిగో సంస్థ కు చెందిన 48 కార్గో విమానాలు 72,222 కిలోమీటర్ల దూరం ప్రయాణించి 167 టన్నుల సామాగ్రిని రవాణా చేశాయి. వీటిలో 15 అంతర్జాతీయ కార్గో విమానాలు ఉన్నాయి. వీటిలో ప్రభుత్వం కోసం ఉచితంగా రవాణా చేసిన వైద్య సామాగ్రి కూడా ఉంది. 2020 ఏప్రిల్ 19వ తేదీ నుండి ఏప్రిల్ 25వ తేదీ వరకు విస్తారా సంస్థ కు చెందిన 12 కార్గో విమానాలు 16,952 కిలోమీటర్ల దూరం ప్రయాణించి 82 టన్నుల సామాగ్రిని రవాణా చేశాయి.
అంతర్జాతీయ రంగంలో, కోవిడ్-19 సహాయ సామాగ్రి, మందులు, వైద్య పరికరాలు రవాణా చేయడానికి తూర్పు ఆసియా తో ఒక కార్గో ఎయిర్ బ్రిడ్జి ని ఏర్పాటుచేసుకోవడం జరిగింది. 2020 ఏప్రిల్ 25వ తేదీ వరకు ఎయిర్ ఇండియా సంస్థ 554 టన్నుల వైద్య సామాగ్రిని తీసుకురావడం జరిగింది.
వీటితో పాటు, బ్లూ డార్ట్ సంస్థ 2020 ఏప్రిల్ 25వ తేదీ వరకు గుయాంగ్జ్హౌనుండి సుమారు 90 టన్నుల వైద్య సామాగ్రి రవాణా చేసింది. బ్లూ డార్ట్ సంస్థ 2020 ఏప్రిల్ 25వ తేదీన షాంఘై నుండి కూడా ఐదు టన్నుల వైద్య సామాగ్రిని రవాణా చేసింది. స్పైస్ జెట్ సంస్థ 2020 ఏప్రిల్ 25వ తేదీ వరకు షాంఘై నుండి 124 టన్నుల వైద్య సామాగ్రిని తీసుకువచ్చింది. 2020 ఏప్రిల్ 25వ తేదీ వరకు హాంగ్ కాంగ్, సింగపూర్ ల నుండి 13 టన్నుల వైద్య సామాగ్రిని రవాణా చేసింది.
PIB Headquarters
2019- 2020 వ సంవత్సరానికి గాను జాతీయ స్థాయి ఢాయీ ఆఖర్లేఖా రచన ప్రచారం
2018- 2019 వ సంవత్సరానికి గాను జాతీయ స్థాయి ఢాయీ ఆఖర్ లేఖా రచన ప్రచారం దేశ వ్యాప్తంగా 9 లక్షలకు పైగా ఎంట్రీలను ఆకట్టుకొని, మరి అలాగే తెలంగాణ సర్కిల్ లో 1,06,872 ఎంట్రీల తో గొప్పగా విజయవంతం అయింది. తెలంగాణ సర్కిల్ దేశం లో 2వ స్థానం లో నిలచిందని తపాలా విభాగం తెలంగాణ సర్కిల్ చీఫ్ పోస్ట్ మాస్టర్ జనరల్ తెలిపారు. ఈ సంవత్సరం లో కూడా తపాలా విభాగం జాతీయ స్థాయిలో ఢాయీ ఆఖర్ లేఖా రచన ప్రచారాన్ని నిర్వహిస్తోందని వెల్లడించారు. దీనికి ‘‘ప్రియమైన బాపూ, మీరు అమరులు..’’ అనేది ఇతివృత్తంగా ఉంటుంది. ఈ క్యాంపెయిన్ లో పాలు పంచుకొనే వారు వారి స్వీయ దస్తూరి తో ఇంగ్లిషు/హిందీ/స్థానిక భాష లలో వ్రాసిన లేఖల ను చీఫ్ పోస్ట్ మాస్టర్ జనరల్, తెలంగాణ సర్కిల్, హైదరాబాద్- 500001 చిరునామా కు ఈ నెల 31వ తేదీ లోపు అందేలా పంపించాలి. వారు వారి పేరు, పూర్తి వయస్సు, మొబైల్ నంబర్, చిరునామా మరియు పిన్ కోడ్ లను కూడా వ్రాయాలి. లేఖ ఎ- 4 సైజు తెల్ల కాగితం పైన 1000 పదాలకు మించకుండా గాని, లేదా ఇన్ ల్యాండ్ లెటర్ పైన అయితే గనక 500 పదాలకు మించకుండా వ్రాయవలసి ఉంటుంది. ఈ లేఖలను జిల్లా కేంద్రాలు, పెద్ద పట్టణాలు/ నగరాల లోని తపాలా కార్యాలయాల వద్ద ‘‘లేఖారచన ప్రచారానికి’’ అనే సూచనతో ఉంచిన ప్రత్యేక లెటర్ బాక్స్ లో వేయాలి. గ్రామీణ ప్రాంతాల లేఖలను బ్రాంచి పోస్టాఫీసుల లో పోస్టు చేయాలి. ఈ పోటీ ని అన్ని వయో వర్గాలకు చెందిన అభ్యర్థులు అందరికి కూడాను ఉద్దేశించారు. ఇన్ ల్యాండ్ లెటర్ కార్డ్ కేటగిరి మరియు ఎన్వలప్ కేటగిరి లలో ప్రచారానికి 18 ఏళ్ల వయస్సు కేటగిరి మరియు 18 సంవత్సరాలకు మించిన వయస్సు  కేటగిరి లు ఉన్నాయి. రాష్ట్రం/సర్కిల్ మరియు జాతీయ స్థాయిలలో ప్రతి ఒక్క కేటగిరి లో 3 ఉత్తమ ఎంట్రీలను ఎంపిక చేస్తారు. రాష్ట్రం లో ప్రతి ఒక్క కేటగిరి లో 3 ఎంట్రీలను 29.02.2020 కల్లా ఎంపిక చేస్తారు. అలాగే జాతీయ స్థాయి లో ప్రతి ఒక్క కేటగిరి లో 3 ఎంట్రీలను 31.03.2020 కల్లా ఎంపిక చేస్తారు. రెండు కేటగిరి ల వయో వర్గాల కు బహుమతులను ప్రదానం చేస్తారు. బహుమతులు రెండు కేటగిరిలలోను- అంటే 18 ఏళ్ల వయస్సు కేటగిరి లో మరియు 18 సంవత్సరాలకు పైబడిన వయస్సు కేటగిరిలోను- ఇన్ ల్యాండ్ లెటర్ కేటగిరి లో, అలాగే ఎన్ వలోప్ కేటగిరి లో ఈ క్రింది విధం గా ఉంటాయి.
ప్రతి ఒక్క కేటగిరి లో మొదటి బహుమతి అఖిల భారత స్థాయి లో 50,000 రూపాయలు నగదు, రాష్ట్ర స్థాయి లో 20,000 రూపాయలు నగదు గాను; ప్రతి ఒక్క కేటగిరి లో రెండో బహుమతి అఖిల భారత స్థాయి లో 25,000 రూపాయలు, రాష్ట్ర స్థాయి లో 10,000 రూపాయలు గాను; ప్రతి ఒక్క కేటగిరి లో మూడో బహుమతి అఖిల భారత స్థాయి లో 10,000 రూపాయలు నగదు, రాష్ట్ర స్థాయి లో 5,000 రూపాయలు నగదు గాను ఉంటాయి. మరిన్ని వివరాలు https://telanganapostalcircle.in వెబ్ సైట్ లో లభ్యం అవుతాయి అని తపాలా విభాగం చీఫ్ పోస్ట్ మాస్టర్ జనరల్  వివరించారు.(Visitor Counter : 92